آلمانیادا، بؤلوجو ترور هؤرگوتو پ‌کاکا یانداشلارینا حبس جزاسی وئریلدی.
هانوورش آلگماینه زایتونگ قزئتین‌ده یئر آلان خبره گؤره، سلله یوکسک ایالت محکمه‌سی، آشاغی ساکسونیا ایالتینین گاربسن شهرین‌ده بیر تورکه عاید ایش یئرینه و هانوور شهرین‌ده بیر اتومبیلی یاندیرمایا چالیشان پ‌کاکا طرفداری ۴ سانیقدان ایکی‌سینی ۲ ایل ۳ آی، دیگر ایکی‌سینی ده ۲ ایل ۶ آی حبس جزاسینا چارپدیردی.
یاشلاری ۲۱ ایله ۲۴ اولان نابی م، خالد ک، صبری ک و محمد او، آغیر یاندیرمایا گیریشمک و خاریجی بیر ترور هؤرگوتونو دستکلمکدن حبس جزاسینا محکوم ائدیلدی.
محکمه هیاتینین باشقانی رالف گونتر قراری آچیقلارکن چیخیشین‌دا، محکمه هیاتینین، اوچو سوریه‌لی، بیری عراق‌لی ۴ متهمین پ‌کاکانی دستکلدیکلرینه قانع اولدوغونو قید ائد‌رک، سانیقلارین، پ‌کاکانین گنجلر یاپیلانماسین‌دا یئر آلان و ایزینی ایتیر‌ن بیر نفر طرفین‌دن تشویق ائدیلدیکلرینی سؤیله‌دی.
اؤتن ایلین مارس آیین‌دا گاربسن شهرین‌ده بیر تورکه عاید ایش یئرینه و هانوور شهرین‌ده بیر اتومبیله یانیجی ماده ایله هوجوم ائدیلمیشدی.
گاربسنده حادثه یئرین‌ده پ‌کاکایا عاید بیلدیریلر تاپیلمیشدی.
